
Comisia pentru               Comisia juridică, de disciplină       Comisia pentru transporturi                                             industrii şi servicii                             şi imunităţi                                    şi infrastructură                                                     

 Nr.4c-3/202/2018                       Nr.4c-11/350/2018                        Nr.4c-26/51/2018
                                                                                               Bucureşti, 19 iunie 2018
BIROULUI PERMANENT
AL

CAMEREI DEPUTAŢILOR,

 
Vă înaintăm, alăturat, raportul comun asupra propunerii legislative pentru modificarea art.49 din Ordonanţa de urgenţă a Guvernului nr.195/2002 privind circulaţia pe drumurile publice,  cu care Comisia pentru industrii şi servicii , Comisia juridică, de disciplină şi imunităţi  și Comisia pentru transporturi şi infrastructură au fost sesizate în fond, transmisă cu adresa Pl.x 221 din 19 aprilie  2018.
În raport de obiectul şi conţinutul său, propunerea legislativă face parte din categoria legilor ordinare.

               PREŞEDINTE,                PREŞEDINTE,                 PREŞEDINTE,                                          
               Iulian Iancu                     Eugen Nicolicea              Lucian Nicolae Bode

Comisia pentru                 Comisia juridică, de disciplină     Comisia pentru transporturi                                             industrii şi servicii                             şi imunităţi                                    şi infrastructură                                                     

 Nr.4c-3/202/2018                       Nr.4c-11/350/2018                         Nr.4c-26/51/2018
  Bucureşti, 19 iunie 2018
      Plx 221/2018                                                                                                             
R  A  P  O  R  T     C  O  M  U  N

asupra propunerii legislative pentru modificarea art.49 din Ordonanţa de urgenţă a Guvernului nr.195/2002 privind circulaţia pe drumurile publice
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii și servicii, Comisia juridică, de disciplină și imunități şi Comisia pentru transporturi şi infrastructură au fost sesizate în fond, pentru dezbatere şi avizare cu  propunerea legislativă pentru modificarea art.49 din Ordonanţa de urgenţă a Guvernului  nr.195/2002 privind circulaţia pe drumurile publice, transmisă cu adresa nr. Pl.x 221/2018 din 19 aprilie 2018  şi înregistrată la comisii sub nr.4c-3/202/2018, nr.4c-11/350/2018, respectiv nr.4c-26/51/2018.
Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera decizională este Camera Deputaţilor.
Propunerea legislativă  a fost respinsă de Senat în ședința din 11 aprilie 2018.
La întocmirea prezentului raport, cele trei comisii au avut în vedere:

· Avizul favorabil al Consiliului Legislativ (nr.1021/27.11.2017);

· Avizul favorabil cu amendamente al Comisiei pentru apărare,ordine publică și siguranță națională (nr. 4c-12/228/9.05.2018);

· Avizul nefavorabil al Comisiei pentru drepturile omului, culte și problemele minorităților naționale (nr.4c-5/217/24.04.2018);
· Punctul de vedere negativ al Guvernului (nr. 79/22.01.2018).

Propunerea legislativă are ca obiect de reglementare modificarea art.49 alin.(1) şi (2) din Ordonanţa de urgenţă a Guvernului nr.195/2002, în scopul stabilirii unor noi limite maxime de viteză în interiorul localităţilor, pe drumurile naţionale şi europene.
În conformitate cu prevederile art.63 din Regulamentul Camerei Deputaţilor, republicat, comisiile au dezbătut propunerea legislativă în şedinţe separate.

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, comisiile au examinat propunerea legislativă după cum urmează: Comisia pentru industrii și servicii în ședința din data de 15 mai 2018 , Comisia juridică, de disciplină și imunități în ședința din data de 29 mai 2018  iar membrii Comisiei pentru transporturi şi infrastructură în şedinţa din 19 iunie 2018.
La lucrările Comisiei pentru industrii și servicii, au fost prezenți 19 deputați din totalul de 20 membri ai comisiei, la lucrările Comisiei juridice, de disciplină și imunități au fost prezenți conform listei de prezență, iar la lucrările Comisiei pentru transporturi şi infrastructură au fost prezenţi 18 deputaţi, din totalul de  19 membri ai comisiei.
Potrivit prevederilor art. 55 şi ale art. 56 alin. (2) din Regulamentul Camerei Deputaţilor, republicat, cu modificările şi completările ulterioare, la lucrările comisiilor au participat, în calitate de invitaţi reprezentanţi ai Ministerului Afacerilor Interne.
În urma finalizării dezbaterilor, membrii celor trei comisii au hotărât, cu majoritate de voturi, respingerea propunerii legislative pentru modificarea art.49 din Ordonanţa de urgenţă a Guvernului nr.195/2002 privind circulaţia pe drumurile publice, deoarece stabilirea limitelor superioare de viteză pe anumite sectoare de drum din interiorul localităților are la bază analiza mai multor considerente ce concură la creșterea siguranței pe drumurile publice, respectiv gradul de dezvoltare al infrastructurii rutiere, creșterea exponențială a parcului auto, intensitatea traficulului rutier, dezvoltarea unei infrastructuri destinată pietonilor care să asigure accesul acestora la drumul public și, nu în ultimul rând, consecințele rezultate în urma producerii accidentelor de circulație în care sunt implicate autovehiculelor și pietonii, constatându-se că gradul de victimizare în rândul pietonilor este cel mai redus când limita maximă de viteză este de 50 km/h.
În raport de obiectul şi conţinutul său, propunerea legislativă face parte din categoria legilor ordinare.
             PREŞEDINTE,                PREŞEDINTE,                 PREŞEDINTE,                                          

           Iulian Iancu                    Eugen Nicolicea             Lucian Nicolae Bode
                                        
              SECRETAR,                    SECRETAR,                      SECRETAR,

          Roxana Mînzatu           Aida-Cristina Căruceru          Marius Bodea
Consilier parlamentar,Cristina Neicu                Consilier parlamentar, Iuliana  Cseke              Consilier parlamentar,Iulia Ioana Mircea

1
4

